b'\n_START_ARTICLE_\nMatja\xc5\xbe Klemen\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nKlemen\xc4\x8di\xc4\x8d je leta 1979 diplomiral na ljubljanski Filozofski fakulteti in prav tam 1983 tudi doktoriral. Izpopolnjeval se je v Nem\xc4\x8diji (1985) in ZDA (1980, 1988/1989). Leta 1983 se je zaposlil v Mariboru na Pedago\xc5\xa1ki fakulteti kjer je postal 1998 redni profesor. Od 2000 pa je tudi znanstveni svetnik In\xc5\xa1tituta za narodnostna vpra\xc5\xa1anja v Ljubljani.\n_START_SECTION_\nDelo\n_START_PARAGRAPH_\nDr. Klemen\xc4\x8di\xc4\x8d raziskuje zgodovino slovenskih izseljencev v ZDA (Ameri\xc5\xa1ki Slovenci v ZDA in NOB v Jugoslaviji, 1987) in njihov odnos do stare domovine, predvsem pa zgodovino tamkaj\xc5\xa1njih slovenskih naselbin (Slovenes of Cleveland, 1995; Jurij Trunk med Koro\xc5\xa1ko in Zdru\xc5\xbeenimi dr\xc5\xbeavami Amerike ter zgodovina slovenskih naselbin v Leadvillu, Koloradu in v San Franciscu, Kalifornija, 1999). Prou\xc4\x8duje pa tudi germanizacijske procese na \xc5\xa0tajerskem. Objavil je ve\xc4\x8d samostojnih publikacij in preko 100 znanstvenih in strokovnih \xc4\x8dlankov.'